google/wiki40b huggingface dataset:
Johannes Aulinus

Johannes Aulinus (1650 Tallinn – 1710 Tallinn) oli Eesti vaimulik.
Ta õppis Tallinna Gümnaasiumis, seejärel õppis ta (immatrikuleeriti 4. septembril 1672, oli kohal veel aastal 1676). Ordineeriti 13. novembril/23. novembril 1676 õpetajaks.
Ta oli aastatel 1676–1687 Tallinna Mihkli koguduse abiõpetaja, aastatel 1687–1696 oli ta sama koguduse õpetaja. Aastal 1696 sunniti ta lahkuma Tallinnast, põhjuseks hooletu suhtumine ametisse (laulatas abielus naise, kes väitis, et on lesk). Aulinus ise oli ametikoha vahetuse vastu, ta väitis kirjas kuningale, et ta ei oska eesti keeles jutlustada ning keele õppimiseks on ta liialt vana. Oli aastatel 1696–1709 (kuigi oli mitu korda Stockholmis kohtuprotsessidel) Harju-Madise koguduse õpetaja. Aastatel 1709–1710 oli ta uuesti (pärast Gabriel Herlini surma) Tallinna Mihkli koguduse abiõpetaja. Ta osales 28. märtsil 1710 Tallinnas Eestimaa piiskopi valimistel ja hääletas Jacob Langi poolt.
Ta kirjutas aastal 1696 leinajutluse pietismist mõjutatud Rootsi leskkuninganna Hedwig Eleonora surma puhul, see jutlus trükiti (ja on säilinud) Stockholmis.
Aulinus suri aastal 1710 (pärast aprilli) Tallinnas katku.

Isiklikku

Tema isa Peter Aulinus oli samuti Tallinna Mihkli koguduse õpetaja. Tema tütre Maria Elisabethi (1685–1713) abikaasa Carl Philipp Knieper oli Viru-Jaakobi ja Vaivara koguduse õpetaja, teise tütre Gerdrutha Elisabethi (u. 1690–1748) abikaasa Paul Johann Knieper oli Jõhvi Mihkli koguduse õpetaja.
Lõunarist

Lõunarist (ladina Crux) on ristikujuline lõunataeva tähtkuju. See on tänapäeva 88 tähtkujust kõige väiksem – selle suurus on vaid 68 ruutkraadi ehk 0,165% öötaevast.  See on kergesti äratuntav, sest kõigi nelja peamise tähe näiv tähesuurus on suurem kui +2,8.
Lõunaristi tähtesid Acrux (Alfa Crucis) ja Gacrux (Gamma Crucis) on kasutatud navigatsioonis lõunasuuna näitajatena. 
Lõunaristi stiliseeritud kujutist on kasutatud mitme riigi lipul, näiteks Brasiilia lipul, Austraalia lipul, Samoa lipul ja Paapua Uus-Guinea lipul, aga ka Mercosuri lipul.
Päite vald

Päite vald (saksa keeles Peuthof) oli vald Virumaal Vaivara kihelkonnas. Vald eksisteeris 1871–1891 ja siis liideti see vald Voka vallaga.
Liidia Tuulse

Liidia Tuulse (neiupõlvenimi Liidia Haas; 18. märts 1912 Hummuli vald Soe – 17. märts 2012 Sköndal, Stockholm) oli eesti luuletaja.
Liidia Tuulse õppis Veisteri eraalgkoolis ja Valga Tütarlaste Gümnaasiumis. Aastail 1929–1934 õppis ta Tartu Ülikooli filosoofiateaduskonnas filosoofiat, germaani filoloogiat ja kunstiajalugu (lõpetas cum laude). Seejärel jätkas õpinguid Königsbergi ja Stockholmi ülikoolis. Aastal 1938 sai filosoofiamagistri kraadi. Ta magistritöö oli koolilaste muusikaõpetusest.
Aastal 1944 põgenes Liidia Tuulse koos perega Rootsi.
Liidia Tuulse oli Eesti Kirjanike Liidu liige, Eesti Naisüliõpilaste Seltsi auvilistlane.

Isiklikku

Liidia Tuulse abikaasa Armin Tuulse oli kunstiteadlane, poeg Toomas Tuulse on helilooja ja koorijuht.
Karl Reinaste

Karl Aleksander Reinaste (1936. aastani Reinmann; 1. august 1891 Pala vald – 24. aprill 1942 Sevurallag, Sverdlovski oblast, Venemaa) oli eesti ühistegelane ja ringhäälingutegelane.
Arreteeriti NKVD poolt 15. juunil 1941. Mõisteti Venemaal surma ja hukati.
Mart Paama

Mart Paama (17. jaanuar 1938 Tartu – 29. juuni 2006) oli eesti odaviskaja ja treener.
Ta lõpetas aastal 1956 Tartu 5. Keskkooli ja aastal 1960 Tartu Riikliku Ülikooli kehakultuuriteaduskonna. Oli aastatel 1960–1961 TÜ kergejõustiku kateedri õpetaja, 1962–1969 spordiseltsi Kalev kergejõustikutreener, 1973–1992 TÜ kergejõustiku kateedri vanemõpetaja, 1992–1997 treenerite õpetamise instituudi ja TÜ spordikeskuse lektor, 1997– Tartu Kalevi kergejõustikukooli treener, TÜ Spordikeskuse heitealade õpetaja. Oli rahvusvahelise klassiga odaviskaja. Võitis 1960–1968 NSV Liidu meistrivõistlustel 2 kuld-, 3 hõbe- ja 2 pronksmedalit, Eesti meistrivõistlustel 1956–1975 10 kuld- ja 5 hõbemedalit. Osales Rooma (1960) ja Mexico (1968) OM-il, kuulus korduvalt maailma odaviske edetabeli esikümnesse. Suurmeister (1965), Tööpunalipu orden (1967), Kalevi auliige (1970).

Isiklikku

Ta oli abielus keemik Lilli Paamaga.
Eesti PEN-klubi

Eesti PEN-klubi (lühendatult Eesti PEN) on kirjanikke, ajakirjanikke ja teisi loomeinimesi ühendav organisatsioon, mille eesmärgiks on seista sõnavabaduse ja laiemalt inimõiguste eest. Eesti PEN-klubi on rahvusvahelise organisatsiooni PEN-klubi liige.
Eesti PEN asutati 1928 Tartus, kuid Eesti kirjanikud on võtnud rahvusvahelistest PENi kongressidest osa juba 1926. aasta Berliini kongressist alates. Sõdadevahelisel ajal andis Eesti PEN eesti kirjanduse tutvustamiseks välja prantsuskeelset ajakirja L'Estonie littéraire. Eesti PEN suleti 1940 ja taastati Stockholmis 1946, 1989 asutati Eesti PENi Tallinna osakond, mille tegevus 1990ndate lõpul hääbus.
Eesti PEN taasasutati 3. veebruaril 2010. Selle juhatusse kuu­luvad Peeter Helme, Kätlin Kaldmaa, Igor Kotjuh, Asko Künnap ja Elo Viiding.
Gravitatsioonipais

Gravitatsioonipais ehk massiivpais on pais, mis püsib paigal raskusjõu mõjul.
Taevameridiaan

Taevameridiaan on taevapooluseid ja seniite läbiv taevasfääri suurring.
Vaatluskohta ja selle taevameridiaani läbivat tasandit nimetatakse meridiaanitasandiks. Meridiaanitasandi suhtes määratakse ilmakaared.
Lubadus

Lubadus on moraalile ja südametunnistusele tuginev vanne või tõotus, mida antakse kellelegi kui tagatist, kuidas ja mis viisil edaspidi toimitakse. ”Laps, ära parem luba, kergel käel antud lubadused on rasked pidada!”- A. H. Tammsaare.
Lubadused ja nende täitmine on üks laialdasemalt levinud intuitiivseid ja enesestmõitsetavaid moraalseid hinnanguid, mistõttu on see läbi aegade huvitanud filosoofe ja sotsiaalteadlasi selle üldise mõju tõttu moraalsetele kohustustele, mille põhiliseks tagatiseks on vaid südametunnistus ning nende andmine ja täitmine põhineb usaldusel. Sarnased fenomenid on tõotused, vanded, tagatised, lepingud ja kokkulepped, mis on olulised elemendid õigusemõistmissüsteemis, sotsiaalsetes lepetes ja poliitilises korralduses.

Filosoofias

Immanuel Kant’i eetika kohaselt tuleb lubadustest alati kinni pidada olenemata nende tagajärgedest. Ta sõnastas üldised moraaliprintsiibid, ning nimetas need hüpoteetilisteks ja kategoorilisteks imperatiivideks. Hüpoteetiline on pigem soovituslik käitumisjuhis ning ei kehti moraaliotsustele, kategooriline aga absoluutne moraaliseadus, mille põhivormiks on käitumine sellise maksiimi kohaselt, mille kohta saad samal ajal soovida, et sellest saaks universaalne seadus. Selleks, et teada, milline otsus on moraalselt õige, peab see läbima kategoorilise imperatiivi testi. Oletame, et mul on vaja laenata raha ning selleks tuleb mul anda lubadus raha hiljem tagasi maksta, samas ei plaani ma oma lubadusest kinni pidada. Testime seda näidet kategoorilise imperatiiviga: alati, kui keegi vajab raha, peab ta andma võltslubaduse see tagasi maksta. Näeme, et väide ei läbi kategoorilise imperatiivi testi, sest väide kummutab iseennast – lubadus pole lubadus, kui poleks mingit ootust, et see lubadus ka täidetakse.
Kant’le oponeerivaks mõtteviisiks on tägajärjepõhisus (Consequentialism), mis väidab, et lubadusi võib murda parema lõpptulemuse hüvanguks. Iain King üritas oma raamatus (”How to Make Good Decisions and Be Right All the Time”) neid kahte suunda kokku sobitada väites, et lubadustest peaks kinni pidama, kuid neid võib murda juhul, kui teisele osapoolele on lepe vähem väärtuslik võrreldes uue leppe lõpptulemustega. Samuti kui uus lahend pakub asjakohaseid, mõistuspäraseid, ettenägematuid muudatusi, mis on olulisemad, kui lubadus ise ning mis tekkisid ka hiljem peale selle sõlmimist. Kantile vastandudes väitsid ka mõned Vene pluralistid, et moraalse suhtumist õigesse ja valesse ei saa formaliseerida kirjalike lepetega. Teatud asjaoludel võib lubaduse murdmine olla tunduvalt kasutoovam kui sellest kinni pidamine. Need moralsed printsiibid vajavad head nõustamist ja hinnanguvõimet, et suurendada lubaduse leppega seotud indiviidide kasu.
Pavlo Klimkin

Tööalane tegevus

1991–1993 – teaduslik töötaja Ukraina instituudis.
1993–1997 – Ukraina Välisministeeriumi sõjalise kontrolli ja desarmeerimise osakonna atašee, kolmas ja teine sekretär.
1997–2000 – Ukraina saatkonna kolmas ja teine sekretär Saksamaal teaduslik-tehnilistes ja poliitilistes küsimustes.
2000–2002 – Ukraina välisministeeriumi majandusliku koostöö osakonna esimene sekretär, nõunik tuuma- ja energeetilise ohutuse küsimustes.
2002–2004 – Ukraina välisministeeriumi EL-ga majandusliku ja sektoraalse koostöö osakonna juht.
2004–2008 – Ukraina Suurbritannia saatkonna nõunik-saadik.
2008–2010 – Ukraina välisministeeriumi Euroopa Liidu osakonna direktor.
2010–2011 – Ukraina välisministri asetäitja.
2004–2008 – Ukraina välisministri asetäitja, aparaadi juht.
2012–2014 – Ukraina erakorraline ja täievoliline saadik Saksamaal.

19. juuunist 2014 kuni 2019. aasta 29. augustini oli Ukraina välisminister.
August Usin

August Usin (9. mai 1881 Vana-Piigaste, Võrumaa – 16. mai 1945 Tallinn) oli eesti agronoom, õpetaja ja koolijuht.
Õppis Võru linnakoolis ja Pihkva maamõõdukoolis. Töötas Krootuse algkooli õpetajana. Peale Pihkva maamõõdukooli lõpetamist töötas Venemaal maamõõtjana, lõpetas Kostroma gümnaasiumi.
1914. aastal lõpetas ta Riia Polütehnilise Instituudi agronoomia eriala. Oli korporatsiooni Vironia liige.
Aastatel 1914–1920 oli ta Kõo mõisas asunud Eesti Aleksandri Põllumajanduskooli õpetaja, 1921–1923 Vana-Võidu põllutöökooli juhataja, 1923–1932 Väimela põllutöökooli õpetaja. 1923. aastal kandideeris ta Eesti Rahvaerakonna nimekirjas Riigikokku, kuid ei osutunud valituks.
Prangli laas

Prangli laas on segametsa ala Tartu maakonnas Kambja vallas Prangli külast põhja pool. Siin kasvab ka Kambja ristimänd.
L-karnitiin

L-karnitiin on vitamiinse toimega vesilahustuv ühend.

Saamine ja omandamine

Inimene saab L-karnitiini loomse toiduga ja seda sünteesib ka meie organism, loomseteks allikateks on lamba-, sea-, veise- ja küülikuliha, kala, piim, õllepärm.  Nagu pangaamhapegi on L-karnitiin vitamiinilaadne ühend ja mitte klassikaline vitamiin. Tema teatud varud on olemas skeletilihastes, aga ka maksas ja neerudes.

Biofunktsioonid

L-karnitiini vajab rasvhapete energeetiline metabolism. L-karnitiin transpordib pikaahelalisi rasvhappejääke läbi sisemembraani mitokondritesse, kus rasvhapped oksüdeeritakse metaboolse energia tootmise eesmärgil. Eriti vajalik on see lihastes, kus kestva lihastöö tingimustes toimub rohke rasvhapete lõhustamine. Transportides pikaahelalisi rasvhappeid mitokondritesse, väldib karnitiin lipiidide kuhjumist skeletilihastesse, südamelihasesse ja maksa. Ilmselt on L-karnitiini vaja ka mitmetes sünteesides metüülrühmade doonorina.

Manustamine ja toksilisus

Kuna inimorganism sünteesib ka ise L-karnitiini, pole tema ööpäevast vajadust võimalik täpselt hinnata. On leitud, et umbes 75% vajaminevast L-karnitiinist saadakse tavaolukorras normaalse toitumisega. On ka kalkuleeritud, et ööpäevane normaalne toit peaks sisaldama 150–300 mg L-karnitiini.
L-karnitiini oskuslik/adekvaatne manustamine võib olla üks komponent lihaste düstroofiliste muutuste, maksatsirroosi, hepatiidi, hüperlipeemia, dementsuse, nälguse, anoreksia, üldkurnatuse jt haiguste efektiivses ravis. Selle oskuslik kasutamine on näidustatud ka sportlastele suurte lihaskoormuste puhul.
L-karnitiini peab kasutama koos vitamiinide B₂, B₃, B₅ ja C-ga.
Toksilisust pole L-karnitiini puhul täheldatud ka üsna suurte oraalsete annuste puhul.
Uuemate uuringute tulemusena on L-karnitiini regulaarne tarbimine südamele kahjulik. Nimelt on regulaarselt L-karnitiini tarbivate inimeste soolkonda tekkinud bakterid, mis muudavad L-karnitiini südamehaigusi põhjustavaks ühendiks.
Vohnja raamatukogu

Vohnja raamatukogu on raamatukogu Lääne-Virumaal Kadrina vallas Vohnja külas.
Vohnja raamatukogu asutati 1921.aastal.
Karen Linda Kivi

Karen Linda Kivi (sündinud 25. juunil 1962 Torontos) on eesti päritolu Kanada kirjanik.
Ta käis eesti täienduskoolis ja eesti laste suvelaagrites, oli gaid ja osales rahvatantsurühmas. Ta lõpetas aastal 1986 Ontarios Guelphi ülikooli.
Ta astus aastal 1990 Kanada Kirjanike Liitu. Ta oli aastatel 1992–1994 Briti Columbia Kirjanike liidu asepresident. Ta kirjutab inglise keeles.
Aastal 1992 ilmus "Canadian Women Making Music", aastal 1995 romaan eesti sõjapõgenikest "If Home is a Place" (mida Toronto Ülikoolis kasutatakse õppematerjalina). Aastal 2005 ilmus "The inner green: exploring home in the Columbia mountains" (kaasautoriks Eileen Delehanty Pearkes).
Ta on feminist.
Welcome to the Black Parade

"Welcome To The Black Parade" on esimene singel ja viies lugu My Chemical Romance'i kolmandalt stuudioalbumilt "The Black Parade". Laul ilmus CD-na 9. oktoobril 2006. See on bändi üheksas singel. Sellest laulust sai nende esimene singel, mis jõudis Suurbritannia singlite müügiedetabeli esikohale 15. oktoobril 2006 ning püsis seal kaks nädalat. See on kõige rohkem alla laaditud rokklaul 2006. aastal.
Arttu Kapulainen

Arttu Kapulainen (sündinud 18. märtsil 1981) on soome näitleja.
Kapulainen mängis esimest korda filmis juba 5-aastaselt. Kapulainen sai kevadel 2011. aastal teatrikunsti magistrikraadi. Oma rolliga filmis "Tomas" võitis ta Jussi auhinna parima debüüdi eest.

Isiklikku

Arttu Kapulainen on näitleja Leena Uotila ja näitekirjanik Henri Kapulaineni poeg. Ta on kunstnik Annu Kapulaineni vend.
Sepa tänav (Narva)

Sepa tänav on tänav Narva Vanalinnas. Algab Kraavi tänavast, ristub Hariduse, Pimeaia, Vestervalli tänava, Sadama tee, Sepa põiguga ja Tolli tänavaga ning lõpeb Rakvere tänavaga ristudes. Tänava pikkus on umbes 660 m.
1905. aasta linnaplaanil oli selle tänava nimi Кузнечная улица. 1912. ja 1927. aastate linnaplaanidel Sepa tänav.
Aastatel 1976–1994 kandis tänav nime Vladimir Dejevi tänav (улица им. В.Деева) Nõukogude Liidu kangelase Vladimir Dejevi järgi.
Hiphop

Kommertslik hiphop

Kommertslik hiphop on muusika ja kultuur, mida on mõjutanud eeskätt rahvusvahelistele meediakontsernidele kuuluvad suured plaadifirmad. Kommertsliku hiphopi lähimineviku tipphetkede hulka kuuluvad 2002. aasta film "8 Mile", 2005. aasta Sean 'Diddy' Combsi esinemine saates "Martha Stewart Living" ning 2005. aasta Tennesseel põhineva Three Six Mafia võidetud parima laulu Oscar.

Naised hiphopis

Hiphopkultuur ei ole ainult teatud rassi või soo tegevusala. Siiski on üle aastate kritiseeritud naiste esinemist räpivideotes. Prominentsed artistid on harva eemale tõuganud naiste ja meeste võrdsed õigused. Queen Latifah'l, Carl the Chicken'il, Richard the Richman'il, Chris the Snake'il, Tupac Shakuril, Lauryn Hillil ja Gwen Stefanil on kõigil mõned laulud, kus tuuakse esile naiste õigused.
Selenotsentriline orbiit

Mehitamata kosmoselennud

Nõukogude liit saatis esimesena kosmoseaparaadi Kuu lähedale. See oli Luna 1, 4. jaanuaril 1959, mis jõudis 6000 kilomeetri kaugusele Kuu pinnast, kuid ei jõudnud selenotsentrilisele orbiidile. Luna 3 oli esimene kosmoselaev, mis läbis Kuu "tasuta" tagasituleku trajektoori ehk siis kosmoselaev jõudis Maale tagasi kasutades Kuu gravitatsiooni ja mitte lisakütust tarvitades. See kosmoselaev tegi ka esimese pildi Kuu tagaküljest.
Luna 10 oli esimene kosmoselaev, mis saavutas 1966. aasta aprillis Kuu orbiidi. Sellega uuriti mikrometeoroidide hulka vastaval orbiidil ning Kuu keskkonda. Kosmoselaev oli sellel orbiidil kuni 1966. aasta 30. maini.
Esimene Ameerika Ühendriikide kosmoselaev, mis saavutas Kuu orbiidi oli Lunar Orbiter 1, mille apogee oli 1867 km ning perigee 189 km. Seejärel saavutati ringorbiit 310 km kõrgusel, mida kasutati piltide tegemiseks. Viis sarnast kosmoselaeva lasti USA poolt üles, et oleks võimalik leida sobiv maandumiskoht Apollo programmi maandumiskohtadeks.

Mehitatud kosmoselennud

Apollo programmi käigus suudeti esimesena USA poolt viia Kuu pinnale astronaudid Apollo 11 meeskonnaga. Selle käigus paigutati kosmoselaev 110 km kõrgusele ringorbiidile, mille periood oli umbes 2 tundi ning saadeti alla maandumismoodul.
Maandumismoodul muutis esimese sammuna orbiidi elliptiliseks, mille perigee oli 15 km, et mitte kokku põrgata Kuu mägedega, ning seejärel hakati moodulit aeglustama.

Orbiidi stabiilsus

Gravitatsiooni anomaaliad, mis mõjutasid objekte Kuu orbiitidel, viisid suurema massiga piirkondade avastamisele Kuu pinnases. Need on tingitud kokkupõrgetest teiste kosmiliste objektidega kauges minevikus ning nimetatakse ka Masconi efektiks. Need anomaaliad on küllalt suured, et juba mõne päevaga orbiiti märgatavalt muuta. Apollo 11 arvestas selle efektiga, kui see taaskohtus enda kosmoselaeva põhiosaga (sel ajal ei olnud jäätunud orbiidid teada ning seetõttu orbiit muutus pidevalt). Küll ülehinnati seda efekti kahekordselt ning seetõttu oli vaja teha korrektsioonie Apollo 11 kokkusaamisel põhimooduliga.
Masconi efekti mõju uurimise kaudu avastati 2001. aastal neli jäätunud orbiiti neljal orbiidi inklinatsioonil 27°,50°,76°,86°. Nendel orbiitidel on kosmoselaevadel võimalik orbiidil püsida nii kaua kui vaja.
Planaarantenn

Planaarantenn ehk plaatantenn (inglise keeles patch antenna või microstrip antenna) on kitsaribaline mikrolaineantenn, mille moodustab ristkülikukujuline metallplaat, mis paikneb suuremast maandatud (üldjuhtmega ühendatud) pinnast teatud kaugusel. Niisugune plaat, mille pikkus vastab poolele lainepikkusele (λ/2), toimib nagu poollainedipool. Maandatud plaat annab ühtlasi antennile suunatoime. Kõrgemate sageduste korral paikneb vaskplaat ja maandatud pind keraamilise isoleerplaadi vastaskülgedel.
Antenni efektiivsuse ‒ võimenduse ja suunatoime ‒ suurendamiseks moodustatakse niisugustest elementaarantennidest ribaliinide abil mitmeelemendiline lameantenn.

Ribaliin on struktuurilt samasugune kui planaarantenn, ainult kitsam; erinev on põhiline tunnussuurus: planaarantennil resonantsisagedus, ribaliinil lainetakistus.
Planaarantenni kasutatakse näiteks mobiilsetes seadmetes (varrasantenni asemel), samuti WiFi-seadmetes.
Jõgeveste vald

Jõgeveste vald (saksa keeles Beckhof) oli vald Viljandimaal Helme kihelkonnas.
Vald eksisteeris 1866–1939.
1866 liideti Jõgeveste vallaga Roobe vald.
Maria Velcheva

Maria Nikolaeva Velcheva (bulgaaria keeles Мария Николаева Велчева; sündinud 14. oktoobril 1976 Mezdras) on bulgaaria maletaja, naiste suurmeister (1999). 
Velcheva tuli 1995. aastal H̠olonis Euroopa naisjuunioride meistriks. Ta on viiekordne Bulgaaria naiste malemeister (1996, 1997, 1999–2001). 
2006. aastal edukas esinemine Euroopa naiste meistrivõistlustel tagas talle koha 2008. aastal Naltšikis toimunud naiste maailmameistrivõistlustele (64 osavõtjat), kus ta kaotas avaringis Anna Muzõtšukile ja 32 parema hulka ei pääsenud.
Velcheva mängis Bulgaaria võistkonna koosseisus 8 naiste maleolümpial (1996–2010). 
Ta sai FIDE-lt 2004. aastal naiste rahvusvahelise meistri ja 1999. aastal naiste suurmeistri nimetuse.
Leningradi oblasti vapp

Leningradi oblasti vapp on Venemaa Leningradi oblasti ametlik vapp. See võeti kasutusele 9. detsembril 1997.
Leningradi oblasti vappi on kujutatud ka Leningradi oblasti lipul.
Rahvusvaheline Lennuspordiföderatsioon

Eesmärgid

FAI eesmärk on ülemaailmselt reguleerida ja sertifitseerida võistlusi ning rekordeid lennunduse ja kosmonautika valdkonnas. Liit kehtestab liikmesriikide lennuspordiliitudele ühtsed reeglid. Näiteks on kokku lepitud, et alates kõrgusest 100 km algab kosmiline piir, millest suurema kõrguse saavutanud aparaat/seadeldis loetakse jõudnuks kosmosesse.
Ernst II (Braunschweig-Lüneburg)

Ernst II (1564–1611) oli Braunschweig-Lüneburgi hertsog ja Lüneburgi vürst aastatel 1592–1611.
Ernst oli Braunschweig-Lüneburgi hertsogi ja Lüneburgi vürsti 1559–1592 Wilhelm Noorema ja Taani kuninga Christian III-a tütre Dorothea vanim poeg.
Tema surma järel 1611. aastal tegid tema vennad perekondliku kokkuleppe, et vältida perekonna valduste killustumist järglaste vahel ning kokkuleppe kohaselt päris kõik valdused vanuselt vanim ning tema järel järgmine vend. Tingimuseks oli, keeld abielluda ning saada järglasi. Erandiks jäi vend Braunschweig-Lüneburgi-Calenbergi vürst Georg, kellele 1635. aastal eraldati Calenbergi vürstkond ja Hannoveri linn, Hoya krahvkonna ja Diepholzi.
Victoria Niilus

Victoria Niilus (inglise Victoria Nile) on Niiluse nimi Victoria järvest Alberti järveni.
Laatre õigeusu kalmistu

Laatre õigusu kalmistu (ka Laatre II kalmistu) on Valga maakonnas Valga vallas Laatre alevikus Antsla-Tsirguliina tee ääres asuv õigeusu kalmistu. Kalmistu on tunnistatud kultuurimälestiseks.
Kalmistu on kasutusel ja seda hooldatakse.
Jaan Konsin

Jaan Konsin (3. august 1890 Võõpste – 11. juuni 1975) oli eesti vaimulik.
Konsin õppis Võnnu kihelkonnakoolis, Saadjärve pedagoogikaklassis ja Tartu Õpetajate Seminaris. Töötas aastatel 1914–1919 rahvakooliõpetajana. 1915–1917 võttis ta osa Esimesest maailmasõjast. Ta lõpetas abituuriumi aastal 1923 eksternina Tallinna Linna I Reaalkoolis ning õppis 1930–1936 Tartu Ülikooli usuteaduskonnas. Prooviaastal oli Konsin Tartu Peetri koguduses Gustav Rutopõldi juures. 26. detsembril 1928 ordineeriti ta õpetajaks.
Aastatel 1929–1948 oli Konsin Äksi Andrease koguduse õpetaja ja 1947–1948 Tartu praost. Seejärel varjas ta ennast võimude eest. Aastatel 1954–1961 oli ta Karksi Peetri koguduse õpetaja.
Weerberg

Geograafia

Olulised tipud valla territooriumil on 2762 m kõrge Rastkogel ja 2506 m kõrge Gilfert, mõlemad Tuxi Alpides.
Carl Reiner

Carlton Reiner (tuntud nimega Carl Reiner; sündinud 20. märtsil 1922) on USA näitleja, lavastaja ja produtsent.
Laashoone

Laashoone on piirkond Viljandimaal Viljandi vallas Lalsi küla ümbruses.
Piirkonnale on nimi tulnud klaasikoja järgi (klaashoone, laashoone). Selle ehitas 1764 Põltsamaa mõisa omanik Woldemar Johann von Lauw.
Laashoone sillaks nimetatakse 2005. aastal taastatud silda üle Põltsamaa jõe.
Johann Christian Schünmann

Johann Joachim Christian Schünmann (12. juuli 1780 Lübeck – 17. aprill 1840) oli Tartu trükkal.
Kohesioon

Kohesioon ehk nidusus on molekulaarjõududest tingitud seos ühe ja sama aine molekulide vahel. Adhesiooni puhul osaleb seoses eri ainete molekulid või aatomid. 
Kohesioon on väga tugev tahketes kehades ning väga nõrk gaasides.
Nabala mõis

Nabala mõis (saksa keeles Nappel) oli rüütelkonnamõis Jüri kihelkonnas Harjumaal. Nüüdisajal jääb mõis Harju maakonda Kiili valda.
Mõisat mainiti esimest korda 1510. Tollal kuulus see Tallinna Mihkli tsistertslaste nunnakloostrile. Tollal oli see arvatavasti kindlustatud kivihoone ehk väikelinnus. Tänapäevani säilinud ühekorruseline kivist peahoone ehitati arvatavasti 19. sajandil. 20. sajandi lõpus läks mõis eravaldusse ja fassaadi ette ehitati palkon.
Atla mõis (Juuru)

Ajalugu

Mõisat on esimest korda mainitud 1422, kui selle omanik oli Hans van Treyden. 16.–17. sajandil valdasid mõisat Dückerid. Pärast Põhjasõda valdasid mõisat Maydellid ja Helffreichid ning aastatel 1873–1919 kuulus see Barlöwenitele. Viimane mõisnik oli Alexander von Barlöwen.
Meelis Liivlaid

Meelis Liivlaid (sündinud 11. aprillil 1976) on eesti jurist, merendusajakirjanik ja koduloouurija.
Ta on muu hulgas käsitlenud Käsmu kapteniküla ajalugu ning on 2018. aasta suvel ilmunud raamatu "Kaksteist põlve Käsmus" autor.
Meelis Liivlaid on lõpetanud Tartu Ülikooli õigusinstituudi juristina 2005. aastal.
August Hindrei

August Hindrei VR II/3 (kuni 1910 August Abel, 2/14. september 1894 Tallinn – surma aeg ja koht teadmata) oli eesti kommunist.
Ta osales Vene sõjaväes Esimeses maailmasõjas, Vabadussõjas Ratsapolgu ja 1. Ratsapolgu koosseisus (reamees). Vabadusristi II liigi 3. järk 11. juunil 1920. 1920. aastal astus põrandaaluse EKP liikmeks, Tallinna sadamas kirjutaja, Üle-Eestimaalise Noorproletaarlaste Ühingu liige, mais 1922 ajalehe Punane Täht toimetaja. Põgenes augustis 1923 Nõukogude Liitu, töötas Leningradi sadamas, mõisteti kümneks aastaks vangi välismaise kaubaga äritsemise pärast ja heideti parteist välja.
Pae mõis (Risti)

Pae mõis (saksa keeles Paeküll) oli Hatu mõisa karjamõis Risti kihelkonnas Harjumaal.
Mõis asutati 1782.
Georges Bataille

Georges Bataille (10. september 1897 Billom – 8. juuli 1962 Pariis) oli prantsuse kirjanik ja filosoof.